พิงก์ฟลอยด์

| พิงก์ฟลอยด์ |
| --- | --- |

ข้อมูลพื้นฐาน
ฉายา:   เดอะพิงก์ฟลอยด์ซาวด์ (The Pink Floyd Sound) (1965–1966)  เดอะพิงก์ฟลอยด์ (The Pink Floyd) (1966–1967) 
ที่เกิด: ลอนดอน อังกฤษ
แนวเพลง:  โพรเกรสซิฟร็อก  อาร์ตร็อก  ไซเคเดลิกร็อก  สเปซร็อก  ร็อกทดลอง 
ช่วงปี:  ค.ศ. 1965–1994  ค.ศ. 2005  ค.ศ. 2007  ค.ศ. 2013–2014  ค.ศ. 2022 
ค่ายเพลง:  อีเอ็มไอ  อีเอ็มไอโคลัมเบีย  ทาวเวอร์  ฮาร์เวสต์  แคปิตอล  โคลัมเบีย  โซนี่ มิวสิก  พาร์โลโฟน 
กลุ่มย่อย: นิก เมสันส์ซอเซอร์ฟลูออฟซีเครตส์ (Nick Mason's Saucerful of Secrets)

สมาชิก: นิก เมสัน (Nick Mason) เดวิด กิลมอร์ (David Gilmour)

อดีตสมาชิก: ซิด บาร์เร็ตต์ (Syd Barrett) โรเจอร์ วอเตอร์ส (Roger Waters) ริชาร์ด ไรต์ (Richard Wright)

เว็บไซต์: pinkfloyd.com
พิงก์ฟลอยด์ (อังกฤษ: Pink Floyd) เป็นวงดนตรีร็อก ก่อตั้งขึ้นที่กรุงลอนดอน ประเทศอังกฤษ ในปี ค.ศ. 1965 พิงก์ ฟลอยด์ ได้เป็นหนึ่งในผู้ทำดนตรีโพรเกรสซีฟร็อค และไซคีเดลิกร็อก อย่างโดดเด่นจนประสบความสำเร็จในระดับสากล ทั้งการแต่งเนื้อเพลงที่อิงเรื่องปรัชญาและแนวความคิดในสังคม การแต่งเพลงที่บรรเลงยาวกว่าเพลงทั่วไป และเทคนิคเอ็ฟเฟกต์เสียงที่สอดแทรกในดนตรี รวมไปถึงการแสดงสดที่แสดงได้อย่างยอดเยี่ยม ฟิงก์ฟลอยด์ ได้กลายเป็นหนึ่งในวงดนตรีที่ทรงอิทธิพลและประสบความสำเร็จด้านยอดจำหน่ายมากที่สุดตลอดกาลวงหนึ่งในประวัติศาสตร์ดนตรียอดนิยม
พิงก์ฟลอยด์ได้กำเนิดขึ้นเมื่อนักศึกษาคณะสถาปัตยกรรม 3 คน จากมหาวิทยาลัยเวสต์มินสเตอร์ ได้แก่ โรเจอร์ วอเตอร์ส (มือเบส) นิก เมสัน (มือกลอง) และริชาร์ด ไรต์ (มือคีย์บอร์ด) พิงก์ฟลอยด์ ได้รวมวงกันชั่วคราว ต่อมาได้ซิด บาร์เร็ตต์ เข้ามาร่วมเป็นมือกีตาร์อีกคน จึงได้ตั้งวงพิงก์ฟลอยด์ ขึ้นในปี ค.ศ. 1965 พวกเขาไต่ชื่อเสียงขึ้นจากการเป็นวงดนตรีใต้ดินในกรุงลอนดอน ภายใต้การเป็นหัวหน้าวงของบาร์เร็ตต์ ทำให้อัลบั้มเปิดตัว The Piper at the Gates of Dawn ประสบผลสำเร็จด้วยการขึ้นชาร์ทอันดับ 6 ของอังกฤษ พร้อมกับซิงเกิลที่ได้ขึ้นชาร์ทถึง 2 ซิงเกิล เดวิด กิลมอร์ ได้เข้ามาร่วมวงในเดือนธันวาคม ค.ศ. 1967 และบาร์เร็ตต์ ก็ได้ออกจากวงไปในเดือนเมษายน ค.ศ. 1968 จากปัญหาทางสุขภาพจิต วอเตอร์สได้กลายเป็นหัวหน้าวงโดยเป็นผู้แต่งเพลงหลัก ทั้งคิดคอนเซปต์เบื้องหลังอัลบั้มต่าง ๆ จนประสบความสำเร็จ ไม่ว่าจะเป็น เดอะดาร์กไซด์ออฟเดอะมูน (1973) วิชยูเวอร์เฮียร์ (1975) แอนิมัลส์ (1977) เดอะวอลล์ (1979) และ เดอะไฟนอลคัต (1983) และโดยเฉพาะอย่างยิ่งในอัลบั้มเดอะดาร์กไซด์ออฟเดอะมูนที่ได้ติดอันดับชาร์ทของบิลบอร์ด 200ต่อเนื่องยาวนานถึง 741 สัปดาห์ หรือเกือบ 14 ปี ระหว่าง ค.ศ. 1973 - 1988 ทำให้อัลบั้มนี้ได้กลายเป็นอัลบั้มที่มียอดจำหน่ายสูงที่สุดอันดับ 2 ตลอดกาลอีกด้วย
ต่อมาวงได้เกิดปัญหาที่ตรึงเคลียดจน ไรท์ ได้ออกจากพิงก์ฟลอยด์ ในปี ค.ศ. 1979 ตามมาด้วยวอเตอร์สในปี ค.ศ. 1985 จนเหลือเพียงกิลมอร์และเมสัน ซึ่งยังคงวงต่อไป จนไรต์ ได้กลับมาร่วมเป็นครั้ง ๆ สมาชิกทั้ง 3 ได้ออกอัลบั้มเพิ่มเติมอีก 2 อัลบั้ม คือ อะโมเมนทารีลาฟส์ออฟรีซัน (1987) และ เดอะดิวิชันเบลล์ (1994) และได้ทำการทัวร์จนถึงปี ค.ศ. 1994 ในที่สุดวอเตอร์สก็กลับมาร่วมวง ในปี ค.ศ. 2005 ในการแสดงสดคอนเสิร์ตไลฟ์เอท เพียงงานเดียว แต่เขาก็ไม่ได้คิดที่จะร่วมวงอีกต่อไป จนบาร์เร็ตต์ได้เสียชีวิตลงปี ค.ศ. 2006 และไรต์ในปี ค.ศ. 2008 พิงก์ ฟลอยด์ได้ออกสตูดิโออัลบั้มครั้งในชื่อ ดิเอนเลสส์ริเวอร์ (2014) ซึ่งอัลบั้มก็ไม่มีวอเตอร์สร่วมบันทึกเสียง แต่ในส่วนอัลบั้มเป็นการนำดนตรีที่เคยร่วมทำไว้มาทำต่อ ซึ่งได้ทิ้งไว้ตั้งแต่ปี ค.ศ. 1993-94
พิงก์ฟลอยด์ ได้รับการบรรจุเข้าสู่หอเกียรติยศร็อกแอนด์โรลของสหรัฐอเมริกาในปี ค.ศ. 1996 และหอเกียรติยศทางดนตรีประเทศอังกฤษ ในปี ค.ศ. 2005 อ้างข้อมูลจากปี ค.ศ. 2013 วงได้จำหน่ายอัลบั้มไปแล้วกว่า 250 ล้านชุด ทั่วโลก โดยกว่า 75 ล้านชุด ในสหรัฐอเมริกาเพียงที่เดียว